«Հանրապետության օրեր» նախագիծ

1918 թ. մայիսի 26-28 Հարավային Կովկասի երեք հանրապետությունները՝ Հայաստան, Ադրբեջան և Վրաստան, հռչակեցին իրենց անկախությունները: Այս իրադարձություն առանձնահատուկ տեղ է զբաղեցնում Հարավային Կովկասի երեք հանրապետությունների պատմության մեջ:

Մայիս ամսին Հարավային Կովկասի բոլոր երեք հանրապետություններում էլ նշվում են «Առաջին հանրապետության» օրերը: Այս նախագիծի նպատակն է օգտագործել այս տոնը՝ որպես հարավկովկասյան ժողովուրդներին ու երկրներին միավորող հանգույց:

Նախագիծը ընթանալու է երկու փուլով:

1-ին փուլ – ապրիլի 15-ից մայիսի 15-ը:

Անցկացնել հանրակրթական բաց օլիմպիադա Հայաստանում, Վրաստանում և Ադրբեջանում՝ «Պետական անկախության վերականգնման գործընթացը 1918 թ.» վերնագրով: Օլիմպիադային կարող են մասնակցել 9-12-րդ դասարանների սովորողներ:

Մայիսի 20-22-ը, կազմակերպել կլոր սեղան-քննարկումներ «Պետական անկախության վերականգնման գործընթացը 1918 թ.» թեմայով: Սեմինարին հրավիրել պատմաբանների, քաղաքագետերի և այդ շրջանի բոլոր հայտնի մասնագետներին:

Մայիսի 23-24, այցելություն պատմության թանգարան, ՀՅԴ Բյուրոյի թանգարան:

Երկրորդ փուլ- մայիսի 26-28

Մրցույթով ընտրված 20 հոգին կմեկնեն Թբիլիսի՝ մասնակցելու տարածաշրջանային սեմինարին, նվիրված «Հանրապետության օրերին» Հարավային Կովկասում: Նախատեսվում է յուրաքանչյուր երկրից 20-ական մասնակից:

Սեմինարի ընթացքում կկազմակերպվեն բաց դաս-դասախոսություններ Թբիլիսի քաղաքի բոլոր այն վայրերում, որոնք առնչվում են երեք հանրապետությունների պետական անկախության վերականգնման գործընթացին՝ քաղաքական գործիչների տներ ու նստավայրեր, շենքեր-հավաքատեղիներ-ժողովասրահներ և այլն:

Վերջում՝ քաղաքային ֆլեշ-մոբ՝ հայ, վրացի և ադրբեջանցի երիտասարդների մասնակցությամբ: